Fyringen kommer efter at Whitehawks har leveret en række dårlige resultater. Så sent som tirsdag aften tabte nordjyderne 7-4 på udebane over Totempo Hvidovere. Frederikshavn Whitehawks ligger tredjesidst i AL-Bank Ligaen, og nu har klubbens ledelse altså fået nok og givet den karismatiske sjællandske træner sparket. Allerede mellem jul og nytår gik der rygter om en fyring af Olaf Eller. Træneren klarede frisag i helligdagene, men blev fyret omkring klokken 14.00 onsdag eftermiddag. Det fortæller TV2/NORD. Olaf Eller har tidligere ført Frederikshavner-holdet til medaljer, da han i 2005 var med til at vinde DM-bronze med holdet. Herefter kom han til Herlev, men fik også her sparket som følge af en række dårlige resultater. Træneren kom så til Frederikshavn - en klub han nu forlade i utide. Ifølge vores oplysninger overtager målmandstræner Kim Bisgaard og assistenttræner Peter Glad indtil videre trænerjobbet. Direktør i Elite Nord A/S Mogens Andersen har ingen kommentarer. Ifølge oplysninger orienteres spillerne kl. 16 om den nye situation.

Referat:
Træneren for Frederikshavns bedste ishockeymandskab er, ifølge TV2/NORDs oplysninger, blevet fyret onsdag eftermiddag